Магистърска програма: Връзки с обществеността

(за кандидати с образователно-квалификационна степен „бакалавър“ или „магистър“, завършили други факултети на Софийския университет „Св. Климент Охридски“ или други висши училища)

*Срок на обучение*:3 семестъра

*Форма на обучение*: задочна

*Форма на прием:* платено обучение – диплома за висше образование (степен „бакалавър“ или „магистър“)

*Ръководител:* проф. д-р Николай Михайлов

*тел.:* 02/980 79 72

*E-mail*: nikolajkm@uni-sofia.bg

*Цел на програмата:* В магистърската програма връзки с обществеността могат да кандидатстват бакалаври и магистри завършили други, освен Софийския университет, висши училища. Програмата дава възможност на студентите да се запознаят отблизо с ролята на връзките с обществеността в съвременните общества. Тя е насочена към изграждане на ключови аналитични, управленски и комуникационни умения, които са необходими за успешна кариера в областта на комуникациите и връзките с обществеността. Магистърската програма осигурява както фундаментални знания, така и практическо обучение в областта на комуникацията, връзките с обществеността (пъблик рилейшънс), рекламата и интегрираните маркетингови комуникации. Тя предоставя на студентите цялостна подготовка относно теорията и практиката, природата и закономерностите на връзките с обществеността като история, социална активност и като професия. В предлаганите дисциплини в магистърската програма се изучава планиране на комуникационни програми за връзки с обществеността, придобиват се умения за провеждане на пиар или рекламни кампании в реална или дигитална среда, получават се знания за тясно специализирани звена от сферата на връзките с обществеността и рекламата. Студентите в програмата изграждат ясна представа за стратегиите и тактиките, които специалистите по ВО използват, за да създадат ефективни кампании, както и придобиват умения да реагират ефективно на реални или репутационни кризи. Програмата е насочена също така и към създаване на вербални, визуални и писмени умения у студентите за ефективна комуникация в социални групи или организации – институти, корпорации, онлайн общности, здравни заведения, търговски компании, правителствени служби, учебни заведения или медии. Курсистите се учат да разпознават и отговарят по подходящ начин на етическите предизвикателства, свързани с публичната комуникация и връзките с обществеността и да използват подходящи комуникационни тактики, технологии и терминология.

Студентите от тази магистърска програма завършват курса на обучение със защита на дипломна работа (магистърска теза) пред държавна изпитна комисия.

*Условия за прием*: В магистърската програма по връзки с обществеността могат да кандидатстват бакалаври и магистри, завършили други факултети на Софийския университет „Св. Климент Охридски“ или други висши училища.

За обучение в магистърските програми на ФЖМК се приемат кандидати с общ успех от дипломата за завършено висше образование, не по-нисък от ДОБЪР. Магистърските програми на ФЖМК започват при минимален брой студенти 15 души за група.